17. јул 2011. BEOGRAD, 17. jula 2011. (Beta) - Predsednik Socijalističke partije Srbije (SPS) Ivica Dačić izjavio je u nedelju da su socijalisti postali značajan faktor na političkoj sceni Srbije zahvaljujuci učenju na svojim greškama tokom 21 godine postojanja te stranke.

"Pouka je da je vlast prolazna i ono što treba da ostane je odgovornost za državne interese i pošteno obavljanje državnih funkcija", poručio je Dačić u beogradskom Centru "Sava" na obeležavanju 21 godine od osnivanja SPS-a.

On je rekao da je cilj te stranke da na narednim izborima ostvari što bolje rezultate i pobedi sve aktere na političkoj sceni Srbije, "pa i svoje sadašnje koalicione partnere u vladi".

"Želim da sledeći 22 rođendan proslavimo uz još bolje izborne rezultate i bolju poziciju na političkoj sceni Srbije", poručio je Dačić.

On je među ciljeve stranke naveo postizanje socijalne pravde, ulazak Srbije u EU i bolji život građana.

„Socijalisti učili na svojim greškama" Новинска агенција Бета, 17. јул 2011. (српски)